stanford-oval/wikipedia huggingface dataset:
การโอนกิจการของรัฐเป็นของเอกชน
ในประเทศไทย

ในประเทศไทย การแปรรูปกิจการของรัฐ หรือที่มักเรียกว่า การแปรรูปรัฐวิสาหกิจ นั้น มีการเริ่มดำเนินการตั้งแต่ พ.ศ. 2504 และมีระบุในแผนพัฒนาเศรษฐกิจและสังคมแห่งชาติทุกฉบับ ซึ่งก็ได้มีการแปรรูปรัฐวิสาหกิจไปแล้วกว่า 40 แห่ง ปัจจุบันคงเหลือรัฐวิสาหกิจ 59 แห่ง ด้วยผลของวิกฤตการณ์ทางการเงินในทวีปเอเชีย พ.ศ. 2540 ("วิกฤตต้มยำกุ้ง") รัฐบาลพยายามแก้ไขปัญหาทางหนึ่งโดยบรรเทาภาระทางการเงินของรัฐบาล คือ ลดการเป็นเจ้าของและขนาดรัฐวิสหกิจ การแปรรูปจึงกำหนดขึ้นเพื่อเพิ่มบนบาทของภาคเอกชนซึ่งรัฐวิสาหกิจดำเนินการอยู่ เป็นการเปิดเสรีให้มีการแข่งขัน
16 กันยายน 2540 รัฐบาลไทยได้แต่งตั้งคณะกรรมการแปรรูปรัฐวิสาหกิจตามบทบัญญัติในแผนพัฒนาเศรษฐกิจและสังคมแห่งชาติฉบับที่8
มาตรการรัดเข็มขัด

ในทางเศรษฐศาสตร์ มาตรการรัดเข็มขัด (อังกฤษ: austerity) เป็นชุดนโบบายเศรษฐศาสตร์การเมืองที่มีเป้าหมายในการลดการขาดดุลงบประมาณของรัฐบาลผ่านการลดค่าใช้จ่าย เพิ่มภาษี หรือทั้งสองอย่างรวมกัน โดยมีมาตรการรัดเข็มขัดสามรูปแบบหลัก: ขึ้นภาษีเพื่อใช้จ่ายงบประมาณ, ขึ้นภาษีกับลดการใช้จ่าย และลดภาษีกับลดการใช้จ่าย รัฐบาลลดรายจ่ายและ/หรือเพิ่มค่าธรรมเนียมการใช้เพื่อชำระเงินคืนแก่เจ้าหนี้ มาตรการรัดเข็มขัดมักจะมีความจำเป็นเมื่อรัฐบาลใช้จ่ายโดยมีรายจ่ายเกินกว่ารายรับ
สาเหตุของมาตรการ

มาตรการรัดเข็มขัดมักมีความจำเป็นหลังจากระดับหุ้นกู้ของรัฐบาลถูกลดระดับลง ทำให้รัฐบาลเสียค่าใช้จ่ายแพงขึ้นในการกู้ยืมเงิน หุ้นกู้ของรัฐบาลมักจะถูกลดระดับลงเมื่อหนี้สินของประเทศเพิ่มขึ้นเมื่อเทียบกับผลิตภัณฑ์มวลรวมภายในประเทศ (GDP) หนี้สินของรัฐบาลเพิ่มขึ้นจากการใช้จ่ายเกินกว่ารายรับจากภาษีอากร การใช้จ่ายเกินปริมาณดังกล่าวเกิดขึ้นเมื่ออัตราภาษีถูกควบคุมให้อยู่ในระดับต่ำ ในขณะที่การใช้จ่ายภาครัฐเพิ่มสูงขึ้น นอกจากนี้ยังอาจเกิดขึ้นในกรณีที่กิจกรรมทางเศรษฐกิจเฉื่อยชาหรือลดลง อย่างเช่นในช่วงที่เศรษฐกิจถดถอย ซึ่งเป็นการลดรายรับจากภาษีอากรของรัฐบาล
ธนาคาร หรือองค์กรระหว่างรัฐบาล อย่างเช่น กองทุนการเงินระหว่างประเทศ (IMF) มักต้องการให้รัฐบาลที่กู้ยืมเกินต้องออก "มาตรการรัดเข็มขัด" ซึ่งมักเกิดขึ้นเมื่อรัฐบาลกู้ยืมเงินที่เป็นการก่อหนี้ใหม่เพื่อชดใช้หนี้เก่า แต่รัฐบาลไม่สามารถชำระหนี้คืนได้แม้ว่าถึงกำหนดแล้วก็ตาม รัฐบาลอาจต้องขอให้มีการหยุดเงินบำรุงหรือลดการใช้จ่ายสาธารณะ
ตัวอย่างผลกระทบ

รายจ่ายในโครงการพัฒนา สวัสดิการ และการใช้จ่ายภาคสังคมอื่น ๆ ที่เป็นโครงการทั่วไปจะถูกตัดทอน ภาษี ค่าธรรมเนียมท่าเรือ สนามบิน และค่าโดยสารรถไฟและรถโดยสารประจำทางเป็นแหล่งรายได้ทั่วไปเพื่อเพิ่มค่าธรรมเนียมการใช้
ในหลายกรณี มาตรการรัดเข็มขัดยังส่งผลต่อระดับคุณภาพชีวิตที่ลดลงชั่วคราว จนกระทั่งสถานภาพทางเศรษฐกิจและรัฐบาลมีรายรับรายจ่ายที่สมดุลกัน
หม่อมเจ้าจรูญฤทธิเดช ชยางกูร

| หม่อมเจ้าจรูญฤทธิเดช ชยางกูร |
| --- | --- |
หม่อมเจ้า ชั้น 4

ประสูติ: 10 มกราคม พ.ศ. 2476 (92 ปี)
หม่อม: หม่อมจรุงใจ ชยางกูร ณ อยุธยา
พระบุตร: หม่อมราชวงศ์ชฎาทิพย์ ชยางกูร หม่อมราชวงศ์มาลาทิพย์ ใหญ่ไล้บาง หม่อมราชวงศ์จุฑาทิพย์ ชยางกูร
ราชสกุล: ชยางกูร
ราชวงศ์: จักรี
พระบิดา: พระเจ้าบรมวงศ์เธอ กรมหมื่นพงษาดิศรมหิป
พระมารดา: หม่อมแหวนศุลี ชยางกูร ณ อยุธยา
หม่อมเจ้าจรูญฤทธิเดช ชยางกูร (ประสูติ 10 มกราคม พ.ศ. 2476) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา เป็นพระราชนัดดาในพระบาทสมเด็จพระจอมเกล้าเจ้าอยู่หัว ที่มีพระชนม์ชีพอยู่เป็นองค์สุดท้าย และเป็นหม่อมเจ้าที่มีชันษาสูงสุดในปัจจุบัน
พระประวัติ

หม่อมเจ้าจรูญฤทธิเดชเป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เมื่อวันที่ 10 มกราคม พ.ศ. 2475 (แบบสากลคือ พ.ศ. 2476) และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าจรูญฤทธิเดชมีโสทรเชษฐภาดาและโสทรเชษฐภคินีรวมสององค์ คือ หม่อมเจ้าเวียงวัฒนา ชยางกูร และหม่อมเจ้าอุทัยเที่ยง ชยางกูร
หม่อมเจ้าจรูญฤทธิเดชเริ่มทรงงานที่บริษัทเมืองไทยประกันชีวิต ต่อมาในปี พ.ศ. 2510 จึงมาทรงงานในสังกัดกองก่อสร้างและบูรณะ สำนักการโยธา เทศบาลนครกรุงเทพ (กรุงเทพมหานคร) จนเกษียณอายุ
กรณียกิจ

หม่อมเจ้าจรูญฤทธิเดช ชยางกูร ทรงปฏิบัติกรณียกิจต่าง ๆ เช่น
เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร เมื่อวันที่ 2 สิงหาคม พ.ศ. 2558
เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง เมื่อวันที่ 9 ธันวาคม พ.ศ. 2559
เสด็จพร้อมด้วย หม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงานอุ่นไอรักคลายความหนาว "สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต​ และสนามเสือป่า​ เมื่อวันที่ 12 มกราคม พ.ศ. 2562
เสด็จแทนพระองค์ไปทรงบำเพ็ญพระราชกุศลถวายเครื่องสังฆทาน ผ้าไตร และเครื่องไทยธรรม พระราชทานแก่พระครูวรกิจธำรง เจ้าอาวาสวัดตึก จังหวัดนนทบุรี  เมื่อวันที่ 10 กันยายน พ.ศ. 2562
ทั้งนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวาย หม่อมเจ้าเวียงวัฒนา ชยางกูร​, หม่อมเจ้าอุทัยเที่ยง ชยางกูร​ และหม่อมเจ้าจรูญฤทธิเดช ชยางกูร​ เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562
ครอบครัว

หม่อมเจ้าจรูญฤทธิเดช ชยางกูร เสกสมรสกับหม่อมจรุงใจ ชยางกูร ณ อยุธยา มีธิดาสามคน ได้แก่
หม่อมราชวงศ์ชฎาทิพย์ ชยางกูร
หม่อมราชวงศ์มาลาทิพย์ ใหญ่ไล้บาง สมรสกับพันตำรวจโทภิญโญ ใหญ่ไล้บาง มีบุตรสามคน ได้แก่
พันตรี นายแพทย์อภิรมย์ ใหญ่ไล้บาง นายแพทย์ประจำโรงพยาบาลค่ายสมเด็จพระนเรศวรมหาราช
ฤทธิไชย ใหญ่ไล้บาง
กันตวัฒน์ ใหญ่ไล้บาง
หม่อมราชวงศ์จุฑาทิพย์ ชยางกูร สมรสกับสุวัชชัย ปานพิพัฒน์ มีธิดาหนึ่งคน คือ
อนัตตา ปานพิพัฒน์
เกียรติยศ

| ธรรมเนียมพระยศของ หม่อมเจ้าจรูญฤทธิเดช ชยางกูร |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
ลำดับโปเจียม: 18
แผ่นดินไหวในพอร์ตวิลา พ.ศ. 2567

| --- | --- |
แผนที่แสดงการเคลื่อนตัวของพื้นดินโดยยูเอสจีเอส
เวลาสากลเชิงพิกัด: 2024-12-17 01:47:26
รหัสเหตุการณ์ ISC: 642646721
USGS-ANSS: ComCat
วันที่ท้องถิ่น: 17 ธันวาคม 2567 (2567-12-17)
เวลาท้องถิ่น: 12:47:26 น. (UTC+11)
ระยะเวลา: 30 วินาที
ขนาด: 7.3 Mw
ความลึก: 57.1 km (35 mi)
ศูนย์กลาง: 17°41′10″S 168°02′02″E﻿ / ﻿17.686°S 168.034°E﻿ / -17.686; 168.034
ประเภท: Oblique-slip
พื้นที่ที่ได้รับผลกระทบ: พอร์ตวิลา วานูอาตู
ระดับความรุนแรงที่รู้สึกได้: IX (ร้ายแรง)
สึนามิ: 25 ซm (10 in)
แผ่นดินไหวตาม: 300+ ครั้งที่รุนแรงที่สุดขนาด Mw 6.1 
ผู้ประสบภัย: เสียชีวิต 12 คน บาดเจ็บ 210 คน
เมื่อเวลา 12:47:26 น. ตามเวลาท้องถิ่น (01:47:26 UTC) ของวันที่ 17 ธันวาคม พ.ศ. 2567 เกิดแผ่นดินไหวขนาด Mw 7.3 ใกล้กับพอร์ตวิลา เมืองหลวงของประเทศวานูวาตู มีผู้เสียชีวิตและบาดเจ็บอย่างน้อย 16 และ 200 คนตามลำดับ เกิดความเสียหายอย่างรุนแรงในพอร์ตวิลาและพื้นที่โดยรอบ และส่งผลให้เกิดสึนามิสูง 25 ซm (10 in)
สถานภาพทางธรณีแปรสัณฐาน

ลักษณะทางธรณีแปรสัณฐานหลักของหมู่เกาะวานูอาตูคือร่องลึกนิวเฮบริดีส [en] ซึ่งเป็นแนวแผ่นเปลือกโลกลู่เข้าหากันระหว่างแผ่นออสเตรเลีย [en]และแผ่นแปซิฟิกตามแนวเขตวาดาทิ–เบนิออฟ [en] พบแผ่นดินไหวทั้งระดับตื้น ปานกลาง และลึก ที่ความลึกสูงสุด 700 km (430 mi) และยังเกิดการปะทุของภูเขาไฟตามแนวร่องลึกก้นสมุทรตามแนวโน้มเอียงเหนือ-ตะวันตกเฉียงเหนือและลาดลงตะวันออกเฉียงเหนือนี้ เขตมุดตัวของเปลือกโลกนี้เป็นหนึ่งในขอบเปลือกโลกที่เคลื่อนไหวมากที่สุดในโลก มีการเคลื่อนตัวอยู่ในอัตรา 170 mm (7 in) ต่อปี
ในขณะที่หมู่เกาะรูปโค้งส่วนมากมักเกิดแผ่นดินไหวที่ความลึกปานกลางตามแนวเขตวาดาทิ–เบนิออฟที่มีความลาดเอียง 70° แต่แผ่นดินที่ติดกับเทือกเขาด็องเทรอกัสโต [en]ไม่เป็นเช่นนั้น เมื่อเกิดแผ่นดินไหวจะเกิดช่องว่างขนาดไม่เกิน 50 km (31 mi) เข้าสู่เขตมุดตัวของเปลือกโลกจากทิศตะวันตก จากแบบจำลองการเคลื่อนไหวแผ่นธรณีภาคสัมพัทธ์ครอบคลุม NUVEL-1 พบว่ามีการเคลื่อนตัวเข้าหากันประมาณปีละ 8 ซm (0.26 ft) ความไม่แน่นอนนี้ซึ่งผลกระทบถึงเทือกเขาตองงา–เคอเมอเดกด้วยเกิดจากอิทธิพลของการเคลื่อนตัวออกของแอ่งฟิจิเหนือ [en] มีการศึกษาถึงแผ่นดินไหวที่มีความรุนแรงตั้งแต่ Mw7.0 ขึ้นไปตั้งแต่ พ.ศ. 2452 – 2544 ทั้ง 58 ครั้งน้อยมาก
แผ่นดินไหว

แผ่นดินไหวครั้งนี้เกิดห่างจากชายฝั่งเอฟาเต [en] 30 km (19 mi) สำนักงานการสำรวจด้านธรณีวิทยาสหรัฐ [en] (ยูเอสจีเอส) ระบุว่าแผ่นดินไหวครั้งนี้มีความรุนแรงระดับ Mw 7.3 จากความลึก 57.1 กิโลเมตร (35.5 ไมล์) แบบจำลองกลไกแผ่นดินไหวระบุว่าเป็นการเลื่อนตามแนวเฉียง เมื่อประกอบกับความลึกของศูนย์เกิดแผ่นดินไหว แสดงให้เห็นถึงการเลื่อนตัวภายในการเลื่อนภายในแผ่นออสเตรเลียในเขตมุดตัว ยูเอสจีเอสเสนอแบบจำลองรอยเลื่อนจำกัดสองแบบ แบบหนึ่งแสดงการแตกของรอยเลื่อนที่ลาดขึ้นทางทิศตะวันตกเฉียงเหนือพร้อมกดลงทางทิศตะวันตก-ตะวันตกเฉียงใต้ อีกแบบหนึ่งเป็นรอยเลื่อนตะวันออก-ตะวันออกเฉียงเหนือที่ลาดจนเกือบตั้งฉาก โดยทั้งสองแบบมีการเคลื่อนตัวมากที่สุด 3 m (9.8 ft) แผ่นดินไหวนี้เกิดขึ้นประมาณ 30 วินาที มีการบันทึกว่าเกิดแผ่นดินไหวตามมากกว่า 300 ครั้ง ที่ความแรงสูงสุดระดับ Mw 6.1 เมื่อวันที่ 22 ธันวาคม แผ่นดินไหวที่ความลึกปัจจุบันนี้มีความรุนแรงน้อยกว่าอย่างมีนัยสำคัญเมื่อเทียบกับแผ่นดินไหวขนาด Mw 8 ที่มักจะก่อให้เกิดสึนามิที่สร้างความเสียหาย
ผลกระทบ

มีผู้เสียชีวิตที่ได้รับการยืนยันอย่างน้อย 12 คน และมีผู้บาดเจ็บอย่างน้อย 210 คน ในบรรดาผู้ที่ได้รับผลกระทบ มีชาวจีนเสียชีวิต 2 คน ชาวไทยเสียชีวิต 1 คน บาดเจ็บ 3 คน และชาวฝรั่งเศสเสียชีวิต 1 คน มีบุคคลหกคนที่เสียชีวิตจากแผ่นดินถล่มและอีกสี่คนเสียชีวิตจากตึกถล่ม Ishmael Kalsakau อดีตนายกรัฐมนตรีกล่าวว่าบ้านเรือนแทบทุกหลังบนเกาะเอฟาเตได้รับความเสียหาย ในพอร์ตวิลา มีอาคารอย่างน้อย 10 หลังถล่ม บางส่วนเป็นการถล่มแบบต่อเนื่อง [en] อาคารที่ใช้เป็นสถานเอกอัครราชทูตสหรัฐอเมริกา สหราชอาณาจักร ฝรั่งเศสและนิวซีแลนด์ถล่มที่ชั้นแรก ส่วนเจ้าหน้าที่สถานทูตสหรัฐอเมริกา ฝรั่งเศส นิวซีแลนด์ และออสเตรเลียอยู่ในภาวะปลอดภัย อาคารอื่นถูกทำลายบางส่วน บ้างก็ถล่มอย่างรุนแรงจนกีดขวางถนนและท่าเรือในเมือง สะพานสองแห่งถล่ม แผ่นดินไหวครั้งนี้เกิดขึ้นในช่วงเวลาที่ใจกลางพอร์ตวิลากำลังพลุกพล่านไปด้วยผู้คนที่มาซื้อขายสินค้าตอนกลางวัน
เกิดเหตุดินถล่มอาคารจัดส่งสินค้าระหว่างประเทศพอร์ตวิลา ทางวิ่งและอาคารควบคุมการบินของสนามบินโบแอร์ฟีแยล [en]ได้รับความเสียหายส่งผลให้เที่ยวบินจำนวนมากถูกยกเลิกจนต้องปิดสนามบินเป็นการชั่วคราวยกเว้นเที่ยวบินมนุษยธรรม 72 ชั่วโมง แผ่นดินถล่มอีกแห่งหนึ่งทับรถบัส ทำให้มีผู้เสียชีวิตจำนวนหนึ่ง อ่างเก็บน้ำสองแห่งและโรงพยาบาลกลางพอร์ตวิลาได้รับความเสียหายจนต้องเคลื่อนย้ายผู้ป่วยไปยังค่ายทหาร นอกจากนี้ยังมีรายงานการเกิดดินถล่มในหมู่บ้านและเกาะรอบนอก สะพานสามแห่งได้รับความเสียหายจนถึงจุดที่มีความเสี่ยงสูงที่จะถล่มหากเกิดฝนตกหนัก สายไฟหลักสองเส้นได้รับความเสียหาย และยังเกิดแผ่นดินถล่มจนปิดกั้นลานจอดเครื่องบินในหมู่เกาะโดยรอบและทำลายระบบประปา
มีการตรวจพบสึนามิสูง 25 ซm (0.82 ft) สายเคเบิลเชื่อมต่ออินเทอร์เน็ตของวานูอาตูได้รับความเสียหายจนไม่สามารถใช้งานอินเทอร์เน็ตได้ เว็บไซต์ของรัฐบาลวานูอาตูออฟไลน์ ส่วนสายสื่อสารของตำรวจและหน่วยงานที่เกี่ยวข้องใช้งานไม่ได้ วิทยุและโทรทัศน์ของบริษัทกระจายเสียงและแพร่ภาพแห่งวานูอาตูงดออกอากาศเนื่องจากอาคารออกอากาศได้รับความเสียหาย ถึงแม้ว่าจะมีปัญหาการเชื่อมต่อ ผู้คนยังคงเข้าถึงอินเทอร์เน็ตผ่านสตาร์ลิงก์ อาคารสภากาชาดวานูอาตู [en]ได้รับความเสียหาย ภายในเมืองเกิดเหตุไฟฟ้าและประปาไม่ทำงาน ทำให้มีผู้ป่วยท้องร่วงเพิ่มขึ้น UNELCO ผู้ให้บริการสาธารณูปโภคหลักกล่าวว่าคาดว่าจะต้องใช้เวลาราวสองสัปดาห์เพื่อฟื้นฟูระบบประปาให้กลับสู่ภาวะปกติ ในมาทาโซ [en]เกิดดินถล่มทับไร่สวนจนเกิดความเสียหายต่อพืชเป็นวงกว้าง นำไปสู่ความกังวลว่าอาจจะเกิดภาวะขาดแคลนอาหาร
ยูเอสจีเอสประมาณการว่าแผ่นดินไหวครั้งนี้เป็นเหตุให้เกิดความสูญเสียทางเศรษฐกิจราวร้อยละ 1-10 ของจีดีพีวานูอาตู สำนักงานเพื่อการประสานงานด้านมนุษยธรรมแห่งสหประชาชาติประมาณการว่ามีผู้คนราว 116,000 คนได้รับผลกระทบโดยตรงจากแห่นดินไหว เทียบเท่ากับประชากรหนึ่งในสามของวานูอาตู โดยในจำนวนดังกล่าว มี 14,000 คนเป็นเด็ก ผู้คน 1,698 คนไม่มีที่อยู่อาศัย ขณะที่มี 20,000 คนต้องอยู่อาศัยโดยไม่มีน้ำ
การตอบสนอง

ศูนย์เตือนภัยสึนามิแปซิฟิก [en]ออกประกาศแจ้งเตือนสึนามิครอบคลุมวานูอาตู ฟิจิ หมู่เกาะเคอมาเดก [en] คิริบาส นิวแคลิโดเนีย ปาปัวนิวกินี หมู่เกาะโซโลมอน ตูวาลู และวอลิสและฟูตูนา และคาดการณ์ว่าคลื่นจะมีความสูง 1 m (3 ft 3 in). และยกเลิกประกาศไปในเวลา 14:14 น. ตามเวลาวานูอาตู สำนักงานบริหารจัดการภัยพิบัติแห่งชาติวานูอาตูประกาศให้ผู้ที่อาศัยแนวชายฝั่งหนีขึ้นพื้นที่สูง หน่วยงานภายในประเทศยกระดับการเฝ้าระวังเป็นระดับสูงสุด นักข่าวท้องถิ่นคนหนึ่งกล่าวกับเอฟบีซีนิวส์ (บริษัทกระจายเสียงและแพร่ภาพฟิจิ [en]) ว่ากองกำลังเคลื่อนที่วานูอาตู [en] (วีเอ็มเอฟ) และเจ้าหน้าที่ฉุกเฉินของรัฐได้ระดมกำลังโดยด่วนเพื่อช่วยเหลือผู้ได้รับผลกระทบ  และเสริมด้วยว่า "เจ้าหน้าที่ของรัฐกำลังจัดการกับผู้บาดเจ็บและเสียชีวิตจำนวนมาก" มีการจัดตั้งศูนย์คัดแยกผู้บาดเจ็บและเสียชีวิตบริเวณรอบนอกหอผู้ป่วยฉุกเฉินโรงพยาบาลพอร์ตวิลา เขตธุรกิจใจกลางเมืองพอร์ตวิลาถูกปิด และประกาศให้ต้มน้ำทั่วทั้งเมือง ในเดือนธันวาคม พ.ศ. 2567 เจ้าหน้าที่อยู่ระหว่างประเมินขอบเขตความเสียหายและจัดลำดับความสำคัญการกู้ภัย
Charlot Salwai นายกรัฐมนตรีวานูอาตู ออกประกาศภาวะฉุกเฉินและห้ามการออกจากเคหสถานในเวลากลางคืนเป็นเวลา 7 วันและร้องขอความช่วยเหลือจากนานาชาติ ออสเตรเลีย ฝรั่งเศส นิวซีแลนด์ และสหรัฐอเมริกาได้ส่งอุปกรณ์และบุคลากรเพื่อช่วยเหลือด้านมนุษยธรรมในวานูอาตู ออสเตรเลียกล่าวว่าได้สนับสนุนความพยายามในการเปิดสนามบินพอร์ตวิลาอีกครั้ง ฟิจิได้ส่งมอบความสนับสนุนและส่งเจ้าหน้าที่ด้วย แม้ว่าสนามบินในพอร์ตวิลาไม่สามารถเข้าถึงได้ บุคลากรและความช่วยเหลือด้านมนุษยธรรมฟิจิเข้าถึงวานูอาตูทางท่าอากาศยานนานาชาติซานโท [en]ในเกาะเอสปีรีตูซานโตแล้วคณะเดินทางเข้าไปยังพื้นที่ที่ได้รับผลกระทบทางเรือ กองทัพอากาศออสเตรเลีย [en]ได้อพยพพลเมืองออสเตรเลียที่อยู่ในวานูอาตู 148 คน ส่วนกองทัพนิวซีแลนด์อพยพชาวนิวซีแลนด์ 81 คนและพลเมืองชาติอื่น 12 คน ทหารฝรั่งเศสอพยพเด็กชาวนิวแคลิโดเนีย 20 คน เมื่อวันที่ 18 ธันวาคม ซี-130 เฮอร์คิวลิสแห่งกองทัพอากาศนิวซีแลนด์ [en]ที่ขนทีมกู้ภัยและค้นหาในเขตเมืองซึ่งกำลังเดินทางไปวานูอาตูต้องลงจอดนูเมอาในนิวแคลิโดเนียเนื่องจากมีการแจ้งเตือนไฟไหม้เครื่องยนต์
วันที่ 20 ธันวาคม พ.ศ. 2567 นิวซีแลนด์ส่งมอบความช่วยเหลือมากกว่าเจ็ดตันพร้อมกับการส่งทีมค้นหาและกูภัยในเขตเมือง เจ้าหน้าที่กระทรวงสาธารณสุข และเจ้าหน้าที่สภากาชาดนิวซีแลนด์ [en] ต่อมาได้ส่งโทรศัพท์ดาวเทียมและอุปกรณ์สตาร์ลิงก์ วันที่ 22 ธันวาคม สนามบินพอร์ตวิลากลับมาเปิดให้บริการเชิงพาณิชย์
แหล่งข้อมูลอื่น

ReliefWeb's  หน้าหลัก  สำหรับเหตุการณ์นี้
แผนที่แผ่นนิวเฮบริดีส (ในภาษาฝรั่งเศส)
ซูเปอร์ฮิต

ซูเปอร์ฮิต เป็นโปรเจ็กท์พิเศษของนิธิทัศน์ โปรโมชั่น โดยเป็นการนำศิลปินนักร้องในสังกัดมาขับร้องเพลงลูกทุ่งที่เคยได้รับความนิยมมาก่อน ด้วยรูปแบบดนตรีที่ทันสมัยและสนุกสนานยิ่งขึ้นกว่าเดิม เข้าถึงผู้ฟังทุกกลุ่มเป้าหมาย โดยใช้เครื่องดนตรีบันทึกเสียง เช่น ดรัมแมชชีน กีตาร์ คีย์บอร์ด และเครื่องเป่าบางชิ้น
ซูเปอร์ฮิตครั้งแรก

นิธิทัศน์ออกวางตลาดอัลบั้ม "ซูเปอร์ฮิต" ครั้งแรกในปี พ.ศ. 2533 โดยศิลปินรายแรกคือ ดอน สอนระเบียบ ตามด้วย พรพิมล ธรรมสาร, ยุรนันท์ ภมรมนตรี และ สเตทเอ็กซ์เพรส โดยใช้ชื่อศิลปินตามด้วยคำว่าซูเปอร์ฮิตเป็นชื่ออัลบั้ม จากนั้นเป็นผลงานในชื่อชุด "เพลงคู่ซูเปอร์ฮิต", "ซูเปอร์ฮิต สเปเชี่ยล", "เมดเล่ย์ซูเปอร์ฮิต" โดยศิลปินนักร้องอีกหลายคน รวมทั้งได้นำนักร้องเพลงลูกทุ่งต้นฉบับมาขับร้องกับดนตรีใหม่ในชื่อชุด "อภิมหาลูกทุ่งซูเปอร์ฮิต"   ส่วนชื่อ "เพลงหวานซูเปอร์คลาสสิก" เริ่มมีขึ้นในอัลบั้มของ โอภาส ทศพร ซึ่งเป็นอัลบั้มที่ประสบความสำเร็จอย่างมาก
ความสำเร็จ

แม้จะมีชื่ออัลบั้มที่ต่างกัน แต่ก็ถือว่าผลงานเพลงเก่าทำใหม่ล้วนอยู่ในสกุลซูเปอร์ฮิตแทบทั้งสิ้น และด้วยการใช้เวลาโปรโมทเพลงกว่าสิบชั่วโมงต่อสัปดาห์เพื่อออกอากาศทางช่อง 9 อ.ส.ม.ท. ทำให้ซูเปอร์ฮิตกลายเป็นชื่อเรียกติดปากคนฟังไปโดยปริยายเมื่อนึกถึงค่ายเพลง โดยมีอัลบั้มซูเปอร์ฮิตตามมาอีกนับร้อยชุด ขณะที่ผลงานเพลงสร้างสรรค์ของศิลปินซึ่งเป็นที่ยอมรับในแง่คุณภาพ เช่น ติ๊ก ชิโร่, ไฮดรา ฯลฯ กลับค่อย ๆ ลดลง จนเกิดการล่มสลายของค่ายไปในที่สุด แต่อย่างไรก็ตาม โปรเจ็กท์ "ซูเปอร์ฮิต" ทำให้วงการเพลงลูกทุ่งกลับมาเฟื่องฟูอีกครั้ง ด้วยการบุกเบิกการนำเพลงเก่ามาทำดนตรีในสมัยใหม่
รายชื่อศิลปินในสกุลซูเปอร์ฮิต > นักร้องในสังกัด

ดอน สอนระเบียบ
พรพิมล ธรรมสาร (ก้อย)
ยุรนันท์ ภมรมนตรี (แซม)
สเตทเอ็กซ์เพรส
ตวงสิทธิ์ เรียมจินดา (กุ้ง)
ไพจิตร อักษรณรงค์ (จุ๋ง)
กิตติคุณ เชียรสงค์ (กุ้ง)
พิมพ์โพยม เรืองโรจน์ (อิ๋ว)
วสันต์ แต้สกุล (ตี๋) (วงเพื่อน)
วิรุฬ สกุลทรัพย์ไพศาล (ดำ) (ฟอร์เอฟเวอร์)
สุนทร สุจริตฉันท์ (จี๊ด) (รอยัลสไปรท์)
โชคดี พักภู่ (เต๊ะ) (แกรนด์เอ็กซ์)
โอภาส ทศพร (อ๊อด) (เพลงหวานซูเปอร์คลาสสิก)
นิค นิรนาม (หยิบสิบ)
คนด่านเกวียน
ดอกไม้ป่า
ดิ ออริจินอล ทรี
ดิเรก อมาตยกุล (ตู้)
รายชื่อศิลปินในสกุลซูเปอร์ฮิต > นักร้องเพลงต้นฉบับ

ยอดรัก สลักใจ
ชาย เมืองสิงห์
ไวพจน์ เพชรสุพรรณ
สดใส รุ่งโพธิ์ทอง
ชินกร ไกรลาศ
เพลิน พรหมแดน
รุ่งเพชร แหลมสิงห์
สัญญา พรนารายณ์
ไพรวัลย์ ลูกเพชร
สนธิ สมมาตร
ผ่องศรี วรนุช
เสรี รุ่งสว่าง
ศรชัย เมฆวิเชียร
คัมภีร์ แสงทอง
จีระพันธ์ วีระพงษ์
กังวาลไพร ลูกเพชร
รายชื่อศิลปินในสกุลซูเปอร์ฮิต > ผู้เรียบเรียงเสียงประสาน

โชคดี พักภู่
ทนงศักดิ์ อาภรณ์ศิริ
พีรสันติ จวบสมัย
เสนีย์ ฉัตรวิชัย
ธนา ลวสุต
ดูเพิ่ม

นิธิทัศน์ โปรโมชั่น
บุญยิสา จันทราราชัย

| บุญญิสา จันทราราชัย |
| --- | --- |
เกิด: 21 กรกฎาคม พ.ศ. 2534 (33 ปี) บุญญิสา จันทราราชัย
ส่วนสูง: 1.75 เมตร
อาชีพ: นักแสดง นางแบบ นางงาม
ปีที่แสดง: พ.ศ. 2555 - ปัจจุบัน
ผลงานเด่น: เลม่อน จากละครเรื่อง พันล้านพนันรัก (2558)
สังกัด: True4U (2557–2561)
บุญญิสา จันทราราชัย  (ชื่อเล่น:ป๊อปปี้) เป็น นักแสดง นางแบบ นางงาม มีชื่อเสียงจากการดำรงตำแหน่งรองชนะเลิศ 1 จากการประกวด  มิสไทยแลนด์เวิลด์ 2555
ประวัติ

"บุญญิสา จันทราราชัย" หรือ "ป๊อปปี้" เกิดเมื่อวันที่ 21 ก.ค.2534 อายุ 32 ปี จบการศึกษาระดับปริญญาตรี มหาวิทยาลัยกรุงเทพอินเตอร์ คณะ Business English และปริญญาโท สาขาการตลาด มหาวิทยาลัยรามคำแหง
"ป๊อปปี้" เริ่มเข้าสู่วงการบันเทิงตั้งแต่อายุ 14 ปี ที่ จ.เชียงใหม่ ปีต่อมามีรุ่นพี่ทาบทามให้ไปเข้าประกวดดัชชี่เกิร์ล ปี 2006 และได้รับรางวัลชนะเลิศ Dutchie Girl 2006 จากนั้นป๊อปปี้ได้ไปถ่ายงานถ่ายโฆษณา และเล่นมิวสิควิดีโอระหว่างที่ศึกษาอยู่ช่วงมัธยมจนกระทั่งเรียนจบและศึกษาต่อที่มหาวิทยาลัยกรุงเทพ
ผลงานด้านการประกวด

ชนะเลิศ จากการประกวด Dutchie Girl 2006
รองชนะเลิศอันดับ 1 จากการประกวด Miss Thailand World 2012
เข้ารอบ 5 คนสุดท้าย จากการประกวด Miss Chinese International 2013 ที่ เกาลูน ฮ่องกง
รองชนะเลิศอันดับ 1 จากการประกวด Miss Supranational Thailand 2023
รองชนะเลิศอันดับ 3 จากการประกวด Miss Universe Thailand 2024
ในรอบ Speech Competition เธอกล่าวว่า เป็นตำนานนางรอง เคยเป็นฝันร้ายที่ทำให้ป๊อปปี้ กลัวจนหยุดทำตามความฝัน แต่ด้วยความรักและความศรัทธาในตัวเองอย่างสุดหัวใจ ทำให้ป๊อปปี้กล้าจะกลับมาทำตามเสียงหัวใจอีกครั้งหนึ่ง ป๊อปปี้เลยอยากจะบอกกับทุกคนว่า ชีวิตนี้มันเป็นของเรา จงกล้าที่จะคิด กล้าที่จะทำ กล้าที่จะแสดงความสามารถเพื่อความฝันของตัวเอง และที่สำคัญ จงฟังตัวเองให้มากที่สุด เพราะสุดท้ายแล้ว คนที่จะรักและอยู่กับเราไปตลอด คือตัวเราเอง
ผลงาน > ละครโทรทัศน์

ละครโทรทัศน์ต่อไปนี้ออกอากาศทางช่อง 5
| ปี | เรื่อง | บทบาท |
| --- | --- | --- |
| 2557 | เซน...สื่อรักสื่อวิญญาณ ตอน รักที่ไม่สมหวัง | ส้ม (รับเชิญ) |
ละครโทรทัศน์ต่อไปนี้ออกอากาศทางช่องTrue4U
| ปี | เรื่อง | บทบาท |
| --- | --- | --- |
| 2557 | มายานางฟ้า | อลิสา วิริยะพัทธ (อลิส) |
| 2558 | พันล้านพนันรัก  | เลม่อน |
| 2559 | True Love Story เพราะเธอคือรัก ตอน คำไม่กี่คำ | ขวัญ |
| 2561 | OMG ผีป่วนชวนมารัก | น้ำมนต์ |
ละครโทรทัศน์ต่อไปนี้ออกอากาศทางช่อง 3
| ปี | เรื่อง | บทบาท |
| --- | --- | --- |
| 2564 |  เกมล่าทรชน | ริต้า |
ผลงาน > ภาพยนตร์

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2555 | คน-โลก-จิต | เทียน |  |
ผลงาน > พิธีกร

| ปี | รายการ | ออกอากาศ  |
| --- | --- | --- |
| 2557 | มิสไทยแลนด์เวิลด์ 2557 | ช่อง 3 |
| 2559 | เที่ยวนี้มีแต่เฮง | True 24 |
| 2559-ปัจจุบัน | Poppy's Like | True 24 |
ผลงาน > โฆษณา

โฆษณา วอลล์
โฆษณาดัชชี่ไบโอ (ภาพนิ่ง)
ผลงาน > มิวสิกวิดีโอ

MV กลัวที่ไหน (ศิลปิน สุกฤษฎิ์ วิเศษแก้ว)
MV เวลาไม่เคยพอ (ศิลปิน แดน&บีม)
MV ดูแลเขาให้ดีดี (ศิลปินดา เอ็นโดรฟิน)
MV ในฐานะอะไร (ศิลปิน ปนัดดา เรืองวุฒิ)
MV คำถามซึ่งไร้คำตอบ (ศิลปิน Getsunova)
แหล่งข้อมูลอื่น

บุญยิสา จันทราราชัย ที่อินสตาแกรม
| ก่อนหน้า |  | บุญยิสา จันทราราชัย |  | ถัดไป |
| --- | --- | --- | --- | --- |
| อารยะ ศุภฤกษ์ |  | รองอันดับ 1มิสไทยแลนด์เวิลด์  (2555) |  | ระชา รักขพันธ์ |
| พิรีญา วิริยะพันธุ์ |  | มิสไชนิสอินเตอร์เนชั่นแนลไทยแลนด์  (2556) |  | เปรมินทร์ ทับแก้ว |
เฉิน ตู๋ซิ่ว

นักการเมืองชาวจีนและผู้ร่วมก่อตั้งพรรคคอมมิวนิสต์จีน (ค.ศ. 1879–1942)
เฉิน ตู๋ซิ่ว (8 ตุลาคม ค.ศ. 1879 – 27 พฤษภาคม ค.ศ. 1942) เป็นนักสังคมนิยมปฏิวัติ นักการศึกษา นักปรัชญา และนักเขียนชาวจีน ผู้ร่วมก่อตั้งพรรคคอมมิวนิสต์จีนกับหลี่ ต้าจ้าวใน ค.ศ. 1921 ระหว่าง ค.ศ. 1921 ถึง 1927 เขาทำหน้าที่เป็นเลขาธิการพรรคคอมมิวนิสต์คนแรก เฉินเป็นบุคคลสำคัญในช่วงการปฏิวัติซินไฮ่ที่ล้มล้างราชวงศ์ชิงและขบวนการ 4 พฤษภาคมสำหรับการพัฒนาวิทยาศาสตร์และประชาธิปไตยในสมัยต้นสาธารณรัฐจีน หลังถูกขับออกจากพรรคคอมมิวนิสต์จีนใน ค.ศ. 1929 เฉินเป็นผู้นำของขบวนการทร็อตสกีในจีนอยู่ช่วงหนึ่ง
บ้านบรรพบุรุษของเฉินอยู่ในอานชิ่ง อานฮุย ซึ่งเขาได้ก่อตั้งวารสารจีนพื้นถิ่นที่มีอิทธิพลชื่อ ซินชิงเหนียน (เยาวชนใหม่) เฉินได้เข้าร่วมสมาคมผู้ภักดียฺเว่ เฟย์ (岳王會; Yuèwáng huì; Yüeh4-wang2 hui4) ซึ่งก่อตั้งขึ้นจากเกอเหล่าฮุ่ยในมณฑลอานฮุยและหูหนาน
พรอคเตอร์ แอนด์ แกมเบิล

| --- | --- |

ประเภท: บริษัทมหาชน
การซื้อขาย: NYSE: PG  DJIA Component S&P 100 Component S&P 500 Component
ISIN: US7427181091 
อุตสาหกรรม: สินค้าอุปโภคบริโภค
ก่อตั้ง: 31 ตุลาคม ค.ศ. 1837 ซินซินแนติ รัฐโอไฮโอ สหรัฐอเมริกา
ผู้ก่อตั้ง: วิลเลียม พรอคเตอร์ เจมส์ แกมเบิล
สำนักงานใหญ่: ซินซินแนติ รัฐโอไฮโอ สหรัฐอเมริกา
พื้นที่ให้บริการ: ทั่วโล
บุคลากรหลัก: เดวิด เอส. เทเลอร์ (ประธาน, CEO)
ผลิตภัณฑ์: ผงซักฟอก และ สินค้าเพื่อสุขอนามัยส่วนบุคคล
ตราสินค้า: See list of brands
รายได้:  70.95 พันล้านดอลลาร์สหรัฐ (ค.ศ. 2020)
รายได้จากการดำเนินงาน:  16.39 พันล้านดอลลาร์สหรัฐ (ค.ศ. 2020)
รายได้สุทธิ:  13.03 พันล้านดอลลาร์สหรัฐ (ค.ศ. 2020)
สินทรัพย์:  120.7 พันล้านดอลลาร์สหรัฐ (ค.ศ. 2020)
ส่วนของผู้ถือหุ้น:  46.88 พันล้านดอลลาร์สหรัฐ (ค.ศ. 2020)
พนักงาน:  99,000 คน (ค.ศ. 2020)
เว็บไซต์: us.pg.com
พรอคเตอร์ แอนด์ แกมเบิล (อังกฤษ: Procter & Gamble; NYSE: PG
) หรือ พีแอนด์จี (P&G) เป็นบริษัทข้ามชาติผู้ผลิตและจำหน่ายสินค้าอุปโภคบริโภคจากสหรัฐอเมริกา  มีสำนักงานใหญ่อยู่ที่เมืองซินซินแนติ รัฐโอไฮโอ
พีแอนด์จีได้รับการจัดอันดับโดยนิตยสารฟอร์จูน ติดอันดับห้า จาก "10 บริษัทที่ได้รับการยกย่องสูงสุด" ประจำปี 2011 เลื่อนขึ้นจากอันดับหกในปี 2010
บริษัทก่อตั้งขึ้นในปี ค.ศ. 1837 โดยนายวิลเลียม พรอคเตอร์ ช่างทำเทียนไขชาวอังกฤษ และนายเจมส์ แกมเบิล ช่างทำสบู่ชาวไอร์แลนด์ ชายทั้งคู่อพยพเข้ามาอาศัยที่เมืองซินซินแนติ แต่งงานกับพี่น้องชื่อโอลิเวียร์ และเอลิซาเบท นอริส และได้รับคำแนะนำจากนายอะเล็กซานเดอร์ นอริส ที่เป็นพ่อตาของคนทั้งสองให้ร่วมดำเนินธุรกิจ ก่อตั้งกิจการ พรอคเตอร์ แอนด์ แกมเบิล ขึ้นเมื่อวันที่ 31 ตุลาคม ค.ศ. 1837
ในปี 2005 พีแอนด์จีได้ควบรวมกิจการกับยิลเลตต์ และกลายเป็นบริษัทผู้ผลิตสินค้าอุปโภคบริโภคที่มียอดขายอันดับหนึ่งของโลก มียอดขายแซงหน้ายูนิลีเวอร์ โดยมียอดขายทั่วโลก 82.6 พันล้านเหรีญสหรัฐ ในปี ค.ศ. 2011
ในปี 2012 พีแอนด์จีได้ถอนตัวออกจากธุรกิจอาหาร ด้วยการขายแบรนด์พริงเกิลส์ ซึ่งเป็นแบรนด์สินค้ามันฝรั่งทอดกรอบ ที่มีวางจำหน่ายอยู่ทั่วโลก ให้กับเคลลอกส์ ซึ่งเป็นผู้ผลิตอาหารและขนมรายใหญ่ของโลก
พรอคเตอร์ แอนด์ แกมเบิลในประเทศไทย

พรอคเตอร์ แอนด์ แกมเบิล เทรดดิ้ง ในประเทศไทย ก่อตั้งเมื่อปี พ.ศ. 2530 โดยในขณะนั้นมีพนักงานเพียง 37 คน ก่อนหน้านั้น ผลิตภัณฑ์ของพีแอนด์จีในประเทศไทยได้รับการดูแลโดยดีทแฮล์ม และบอร์เนียวมาก่อน โดยในช่วงที่ดีทแฮล์มและบอร์เนียวเป็นผู้จำหน่ายสินค้าของพีแอนด์จีในประเทศไทย มีสินค้าที่มีชื่อในสมัยนั้นเช่น สบู่ไอวอรี่ สบู่เซฟการ์ด ยาสีฟันเครสท์ ผงซักฟอกไทด์ เป็นต้น ต่อมาพีแอนด์จีได้เข้าซื้อกิจการของริชาร์ดสัน-วิคส์ทั่วโลกในปี พ.ศ. 2528 ก่อนที่จะมาเปิดกิจการในประเทศไทยในอีก 2 ปีต่อมา สินค้าในยุคที่พีแอนด์จีมาดำเนินการเอง สินค้าแรกคือ ผลิตภัณฑ์บำรุงผิว ออย ออฟ อูลาน (หรือโอเลย์ ในปัจจุบัน) ยารักษาสิวเคลียราซิล ยาอมแก้ไอวิคส์ และผ้าอ้อมเด็กแพมเพอร์ส ซึ่งเป็นสินค้านำเข้าจากต่างประเทศ และเคยอยู่ภายใต้การดูแลของริชาร์ดสัน-วิคส์ หลังจากนั้นพีแอนด์จีก็ได้มีสินค้าที่มีชื่อเสียงออกมาอีก ซึ่งเป็นสินค้าที่มีผลิตในประเทศไทย เช่น แชมพูรีจอยส์,แพนทีน,เฮดแอนด์โชว์เดอร์ส ผ้าอนามัยวิสเปอร์ เป็นต้น ต่อมาพีแอนด์จีได้เข้าซื้อกิจการของแคล์รอล ยิลเลตต์ เวลล่าและผลิตภัณฑ์ผงซักฟอกและถนอมผ้าของคอลเกต-ปาล์มโอลีฟ ในประเทศไทย มาเลเซีย ฮ่องกง บรูไน พม่า ลาว และกัมพูชา ทำให้พีแอนด์จีได้สินค้ามาทำตลาดเพิ่มในประเทศไทย หลังจากเข้าซื้อกิจการเหล่านี้ นอกจากสินค้าของพีแอนด์จีเอง
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ พรอคเตอร์ แอนด์ แกมเบิล
หลักกิโลเมตร

หลักไมล์ในเมืองโคลัมบัส รัฐโอไฮโอ
หลักกิโลเมตร หรือ หลักไมล์  เป็นเครื่องหมายอย่างหนึ่งที่กำกับด้วยตัวอักษรและตัวเลข ส่วนมากจะเป็นเสาหินหรือเสาปูนเตี้ย ๆ แล้วจารึกหรือเขียนตัวอักษรด้วยสี ติดตั้งไว้เป็นระยะ ๆ เท่ากัน (ทุก 1 กิโลเมตรหรือ 1 ไมล์) ตลอดเส้นทางที่ริมถนนหรือระยะโดยเฉลี่ยตรงกลางถนน จุดประสงค์ของการสร้างหลักกิโลเมตรเพื่อเป็นการบอกผู้เดินทางว่า ได้เดินทางมาเป็นระยะทางเท่าใดแล้ว หรืออีกไกลเท่าไรกว่าจะถึงจุดหมาย สำหรับการเลือกใช้หลักกิโลเมตรหรือหลักไมล์ ขึ้นอยู่กับว่าในประเทศนั้นนิยมการวัดความยาวในระบบอังกฤษหรือระบบเมตริก